Vanhempainyhdistys

*"Mä olen Seppo Nivala, Hermannin ala-asteen 3B-vanhempainyhdistyksen puheenjohtaja. Sitä koulua johdetaan täysin väärin. Niin väärin, että se on poliisiasia!"*

**Vanhempainyhdistys** on *Pasilan* ensimmäisen tuotantokauden ja samalla koko sarjan neljäs jakso, joka esitettiin ensimmäisen kerran Yle TV2:lla 10. maaliskuuta 2007.

## Juoni

Kontiovaaran *Huomenta ihmiset* -ohjelman päätyttyä, Pöystin ovikelloa soitettiin. Ovella punaiseen paitaan ja vihreään solmioon pukeutunut silmälasipäinen mies. Hän näytti kuvan tyttärestään Adalmiina-Alexandrasta ja sen hoitohevosesta ennen kuin kertoi tulleensa tekemään rikosilmoituksen. Pöysti huomautti, että rikosilmoitukset tehdään poliisiasemalla, mutta mies kertoi siellä olleen jonoa ja että oli saanut Pöystin kotiosoitteen. Pöysti arveli hänen saaneen osoitteen Routalemmeltä ja lähti töihin ennen kuin mies ehti esittää asiansa loppuun.

Töissä Pöysti oli pelaamassa Johnson-konsolipeliään, kun hänen asunnossaan aiemmin ollut mies tuli huoneseen tekemään rikosilmoituksen. Mies kertoi olevansa Seppo Nivala, Hermannin ala-asten 3B-vanhempainyhdistyksen puheenjohtaja. Nivala yritti väittää, että Adalmiina-Alexandraa ja muita koulun oppilaita hakataan koulussa ja poltetaan kuumilla raudoilla tai uskoi koulun olevan ainakin menossa siihen suuntaan. Pöysti poistui huoneesta ja yritti vältellä Nivalan valituksia. Lopulta hänen oli teesekenneltävä kuollutta, jotta pääsisi tästä eroon. Myöhemmin Repomies kertoi, että eräs toinen vanhempainyhdistyksen jäsen oli tullut tekemään rikosilmoituksen samasta aiheesta, ja käski Pöystiä tällä kertaa ottamaan asian vakavasti. Rikosilmoituksen tekijä oli nainen nimeltä Salla Hakala. Pöysti ihastui Sallaan ensisilmäykseltä ja tarjosi tälle punaviiniä. Mutta kun nainen kertoi pojastaan Väinö-Klementistä, Pöysti vain kuvitteli itsensä lemmiskelemässä Sallan kanssa samalla kun muut ihmiset vain menisivät naimisiin, saisivat lapsia ja vanhentuisivat. Pöysti ei edes kuunnellut, kun hän oli vienyt naisen mukanaan baariin, eikä edes muistanut kuka Väinö-Klementti oli, kun Salla antoi hänen jäädä yöksi luokseen.

Aamulla Väinö-Klementti herätti Pöystin lyömällä tätä muovilapiolla kasvoihin. Salla vei poikansa keittiöön syömään aamupalaa, Pöystin jäädessä vielä vähäksi aikaa nukkumaan. Kun Neponen hakee Pöystin töihin, Pöysti kertoo Sallan olevan muuten täydellinen, mutta tällä oli lapsi, josta Pöystillä oli ristiriitainen mielipide. Neposella itsellään oli lapsia ja kertoi niiden tuoneen paljon sisältöä elämäänsä. Pöysti yritti sanoa lasten olevan rikkaus, vaikka toivoi, että Väinö-Klementti oppisi tulemaan toimeen omillaan normaalia aikuisikää aikaisemmin. Poliisiasemalla Repomies oli aikeissa käskeä poliiseja käyttämään kaikki resurssinsa järjestäytyneen rikollisuuden kitkemiseen. Mutta kun Pöysti kertoi välittävänsä vain omista naisasioistaan, Repomies käski häntä keskittymään niihin. Hän yritti kiistää, että hänellä ei ollut taka-ajatuksia ja lipsauttaessaan, että hänellä oli yksi taka-ajatus, hän yritti väittää asian johtuvan väsymyksestä, eikä dementiasta.

Pöystin ollessa treffeillä Sallan kanssa, Väinö-Klementti oli mukana. Kun Väinö-Klementti heitti Pöystin ruuat lattialle, Salla päätti tehdä samoin ja käski Pöystiäkin tekemään niin. Poliisiasemalla Repomies kertoi Neposelle Pöystin olevan tietämättään peitetehtävissä. Mafian ja Riihimäen Lions Clubin, Hermannin ala-asteen 3B-vanhempainyhdistys oli yksi Suomen vaarallisimmista rikollisjärjestöistä. Yhdistys oli siirtynyt aina uuteen kouluun tuhopoltettuaan edellisen ja tuhopolttojen motiivi oli tyytymättömyys lastensa opetukseen. Koska Salla oli yhdistyksen jäsen, Pöystistä oli eniten hyötyä poliisille niin kauan kuin oli suhteessa Sallan kanssa.

Ollessaan kävelyllä, Salla ja Väinö-Klementti veivät Pöystin vanhempainyhdistyksen kokoukseen. Nivala avasi kokouksen kertomalla, kuinka lehtori Mattila rajoitti oppilaiden oppimista, yksilövapautta ja itsensä toteuttamista. Hän kertoi myös Mattilan väittävän Adalmiina-Alexandran syljeskelevän sisätiloissa, mihin Nivala ei usko, koska ei usko tyttärensä edes syövän mitään. Salla puolestaan pitää Väinö-Klementtiä herkkänä lapsena, joka tarvitsee ihmisen eikä opettajan tukea. Nivala itse piti Väinö-Klementtiä häiriintyneenä lapsena. Sitten Repe Seppänen kertoi oman lapsensa, Homo-Petterin, pärjäävän koulussa ihan hyvin ja että muiden lapset olivat vain lahjattomia. Mutta toiset haukkuivat Homo-Petterin nimeä, kunnes Seppänen huomautti että "homo" on latinaksi "ihminen" ja että Homo-Petteri ei ollut poka, vaan tyttö. Kokouksen jälkeen Nivala ja Salla yrittivät pyytää Pöystiä kovistelemaan lehtori Mattilaa, perustellen Väinö-Klementin pitävän hänestä.

Seuraavana päivänä Repomies halusi tietää yksityiskohtia Pöystin ja Sallan suhteesta. Pöysti ihmetteli, että miksi Repomies oli kiinnostunut asiasta, vaikka selitti jälleen olevana ristiriitainen asian suhteen. Repomies sanoi, että rakkaus on sokea, mutta alkoi sitten siirtyä kihtiin ja reumaan ja kuinka niihin auttaa lepo. Kun hän lopulta alkoikin valittaa, ettei saanut viimeinkin levätä haudan ohjalla, Pöysti käski häntä ottamaan lääkkeet. Repomies antoi Pöystille loppupäivän vapaatta kertomalla todellista syytä asiaan. Lopulta hän hyppäsi ikkunasta kiikarit mukanaan nähtyään sotkan ja mennäkseen bongailemaan sitä.

Salla yritti jälleen taivutella Pöystin puhumaan lehtori Mattilalle ja kertoi olleensa itsekin avioerolapsi. Pöysti sääli Sallaa, mutta kauhistui kun tämä pyysi uhkailemaan Mattilaa pesäpallomailalla. Pöysti yritti pyytää neuvoa Neposelta, mutta päätyikin olemaan itse ainut, joka puhui koko keskustelun aikana. Nähdessään myöhemmin Sallan kehuvan Väinö-Klementtiä yhä järjettömimmistä syistä ja Sallan yrittäessä yhä taivutella häntä puhumaan Matilan kanssa, Pöysti alkaa epäillä Sallan olevan vanhempainyhdistyksen vakooja. Mutta lopulta Pöysti epäilee, että Salla on sekaisin vain koska hänellä oli Väinö-Klementti.

Vanhempainyhdistyksen seuraavassa kokouksessa Pöysti yrittää puhua heille. Aluksi Seppänen luulee Pöystin tarkoittavan vanhempia itseään, kunnes Pöysti paljastaa syyttävänsä lapsia. Seppänen tulee lopulta itsekin siihen tulokseen, että oli kunnon ihminen ennen Homo-Petterin syntymää. Nivala raivostuu ja neuvoo Seppästä perustamaan oman yhdistyksen. Seppänen päättää tehdä juuri niin ja silloin kaikki vanhemmat ajautuvat käsirysyyn. Myöhemmin Seppänen perustama vanhempainyhdistyksen radikaalisiipi päätti yhdistyä takaisin Nivalan yhdistykseen, kun he totesivat, ettei heillä ollut keinoja tehdä lasten käytökselle yhtään mitään.

Kun Pöysti ja Salla menivät poliisiasemalle, missä kaikki muut olivat hiljaa sanomatta yhtään mitään, kun he näkivät Sallan. Sallan lähdettyä Neponen yritti kertoa Pöystille jotain Sallasta, kunnes Helga paljasti suorilla sanoilla Sallan olevan "huora". Aluksi Pöysti luuli heidän olevan kateellisia, kunnes Repomies paljasti Sallan aiemmat rikokset. Salla oli kaksi vuotta sitten iskenyt Neposen saadakseen peruttua sakot rattijuopumuksesta ja jätettyä hänet heti syytteiden perumisen jälkeen. Vuosi sitten Salla oli iskenyt Routalemmen saadakseen takaisin ajokorttinsa, jonka oli menettänyt kolmen rattijuopumustapauksen jälkeen. Viime viikolla Salla oli iskenyt Helgan kumotakseen syytteet veronkierrosta. Nyt Salla oli iskenyt Pöystin saadakseen tämän tuen vanhempainyhdistyksen juoniin Hermannin ala-astetta vastaan.

Pöysti paljasti myöhemmin Sallalle saaneensa totuuden tästä selville. Salla myönsi asian pitävän paikkansa ja väitti Pöystin sanojen silti satuttaneen häntä. Lopulta Pöysti sai viimeinkin selville totuuden yhdistyksestä: Väinö-Klementti alkoi puhua ja kertoi käyttäneensä sekä vanhempia että Pöystiä pelinappuloina juonessaan aiheuttaa kaaosta ja riitaa noustakseen vuosikymmenien päästä yhteiskunnan vaikutusvaltaisimpiin asemiin. Pöysti kuitenkin huomautti asian olevan ihan luonnollista, minkä Väinö-Klementti lopulta itsekin tajusi, vaikka hänelle ja muille oppilaille ei vielä ollut opetettu biologiaa.

Seuraavassa vanhempainyhdistyksen kokouksessa Nivala valittaa siitä, ettei heidän ratkaisujaan seuraavan leirikoulun rahoittamiseen ollut hyväksytty. Hän valitti jälleen lasten luovuuden rajoittamisesta ja oppituntien puuduttavuudesta. Lopulta he päätyivät jälleen kerran polttamaan koulun. Pöysti ja Repomies pidättivät heidät ja Pöysti arveli näiden saaneen Routalemmeltä paloöljyä. Nivala hyväksyi vankilaan joutumisen ja oli valmis antamaan Mattilan huolehtimaan oppilaista sillä aikaa. Pöysti yritti kertoa lapsille jotain opettavaa, mutta ei keksinyt mitään toimivaa ja käski näitä käsittelemään asiaa aikuisina.

Poliisiaseman katolla Repomies ja Pöysti uskoivat asian etenevän oikeuteen asti, eivätkä tienneet Sallan iskeneen Routalemmen uudelleen, jotta tämä päästäisi vanhempainyhdistyksen jäsenet vapaiksi. Pöysti oli kuitenkin järkyttynyt, että Repomies oli tarkoituksella antanut Pöystin sydämen särkyä Sallan takia. Repomies kuitenkin haukkui Pöystiä tunnevammaiseksi. Pöysti yritti jälleen väittää lapsia rikkaudeksi, mihin Repomies vastasi, että rikkaus ei tee ihmistä onnelliseksi.

## Äänirooleissa

* Jani Volanen - Kyösti Pöysti, Juhani Kontiovaara, videopeliääni, Väinö-Klementti Hakala
* Kari Hietalahti - Rauno Repomies, Repe Seppänen
* Juho Milonoff - Tommi Neponen, Pekka Routalempi, Seppo Nivala
* Mari Lehtonen - Helga, Salla Hakala, Sanni-Juuterin äiti, lehtori Mattila

## Lainaukset

*"Mä haluun jonkun poliisin kotiosoitteen!""Juu, mä en saa kyllä antaa poliisien kotiosoitteita.""Mikset muka? Sä olet asiakaspalvelija!""Säännöt on säännöt. Säännöt on jänniä. Yhteiset sopimukset...sitten...""Mitä kuppaa hölötät siinä?!""Mitähän mä muuten hölötän aina? Sekin on jännä. No, tässä on Kyösti Pöystin osoite."*

*"Menet treffeille siitä. Tämä on käsky. Etkä mieti, onko tässä jotain taka-ajatuksia. Ei ole kuin yksi ja sitä en kerro. Sanoinko mä ton ääneen? Tarkoitan, että ei ole taka-ajatuksia. Tätä se dementia teettää... EI DEMENTIA. E-ei, vaan dementia. Sanoinko mä sen dementian taas? Ei dementia vaan väsymys. Väsymystä tarkoitin. Meni sanat sekaisin, kun on tämä dementia... EI DEMENTIA OLE MINULLA! Väsymys on vaan. Väsymys ja dementia. JUMALAUTA!"*

*"Repe Seppänen, Homo-Petterin isä.""HOMO-PETTERI?!""Homo on latinaksi ihminen.""Homo-Petteri?!""Vähän sivistystä nyt hei!""Homo-Petteri?""*

*"Pöysti, vanhan miehen neuvo: Rakkaus on sokea. Lisäksi se kuulee huonosti, ja sillä on kihti ja reuma. Nivelissä on reuma ja tämän tästä on mentävä makuulle. Tyynyjä vaan pään alle ja peitto korviin ja lepoa. LEPOA! Miksen minä jo viimein saa levätä?! HAUDAN POHJALLA! JUMALAUTA-ha-ha-aaaaaa...""Lääkkeet!""LÄÄKKEET!"*